Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 27 ก.ค.65
Daily Focus-บล.ฟินันเซีย ไซรัส ประจำวันที่ 27 ก.ค.65
27 ก.ค. 2565

บล.ฟินันเซีย ไซรัส ประเมินแนวโน้มตลาดวันนี้ (27 ก.ค.65) คาด SET Index แกว่ง Sideways ในกรอบ 1,545-1,560 จุด โดยคาดตลาดยังคงอยู่ในโหมด Wait &amp; See เนื่องจากเข้าช่วงวันหยุดยาวและจับตาผลการประชุม FED 26-27 ก.ค. นี้ ซึ่งตลาดคาดปรับขึ้นดอกเบี้ย 0.75% ด้วยความน่าจะเป็นราว 77% รวมถึงตัวเลข GDP ไตรมาส 2/65 ของฝั่งสหรัฐฯและยูโรโซน
ส่วนวันนี้มีปัจจัยกดดันเพิ่มเติมเล็กน้อยจาก IMF ที่ปรับลดประมาณการเศรษฐกิจโลกลงโดยปี 2565 นี้คาด +3.2% และ +2.9% ในปี 2566 จากผลของสงครามและเศรษฐกิจจีนที่ชะลอ ขณะที่ดัชนีความเชื่อมั่นผู้บริโภคสหรัฐฯเดือน ก.ค. ยังลดลงติดต่อกันเป็นเดือนที่ 3 และภาพ Inverted Yield Curve ที่ค้างอยู่ยังคงสะท้อนความกังวลแนวโน้มเศรษฐกิจในปีหน้า
อย่างไรก็ตามเรายังคงมุมมองว่าตลาดหุ้นไทยจะปรับตัวได้แข็งแรงกว่าจากแรงหนุนของเศรษฐกิจที่เป็นขาขึ้น กลุ่ม Domestic Play คาดยังปรับตัวได้แข็งแรงโดยเฉพาะใน 2H22 ขณะที่ธปท.ระบุว่าจะขึ้นดอกเบี้ยอย่างค่อยเป็นค่อยไป ค่าเงินบาทประเมินว่ามีแนวโน้มพลิกมาแข็งค่าในไตรมาส 4/65 หลังเข้า High Season ของกลุ่มท่องเที่ยว หนุนกระแสเงินทุนไหลเข้าในระยะกลาง-ยาว เรายังเน้นลงทุนในหุ้น Value Play ที่ Valuation ถูกกว่าช่วงก่อน COVID-19 ส่วนหุ้นที่มีแนวโน้มกำไรไตรมาส 2/65 โดดเด่นคาดว่าจะ Outperform ตลาดช่วงนี้
กลยุทธ์ : เก็งกำไรงบไตรมาส 2/65 และหุ้น Value Play // ถือรอทำกำไรหลังฟื้นตัวจากแนวรับ 1,520+/- จุด
หุ้นเด่นเดือน ก.ค. : CK, CPN, GFPT, KTB, MAKRO